Ilfov: Restricții în Snagov și Ciorogârla, unde rata de incidență a trecut de 2 la mie.
Comitetul Județean pentru Situații de Urgență Ilfov a decis impunerea de restricții în comunele Snagov și Ciorogârla. Aici s-au înregistrat valori ale ratei de incidență cumulată calculată la 14 zile de 2,73/1000 locuitori, respectiv de 2,14/1000 locuitori. Restricțiile se aplică din 9 septembrie, ora 00:00.
Comitetul Județean pentru Situații de Urgență Ilfov a decis impunerea de restricții în comunele Snagov și Ciorogârla, unde s-au înregistrat valori ale ratei de incidență cumulată calculată la 14 zile de 2,73/1000 locuitori, respectiv de 2,14/1000 locuitori.Restricțiile se aplică din 9 septembrie, ora 00:00.Sunt interzise organizarea şi desfăşurarea de mitinguri, demonstraţii, procesiuni, concerte sau alte tipuri de întruniri în spaţii deschise, precum şi a întrunirilor de natura activităţilor culturale, ştiinţifice, artistice, sportive sau de divertisment în spaţii închise, cu unele excepții.În spațiile publice, piețe, târguri, bâlciuri, talciocuri, stații pentru transportul în comun, spațiile comerciale, mijloacele de transport în comun și la locul de muncă se instituie obligativitatea purtării măștii de protecție, astfel încât să acopere nasul și gura, în condițiile stabilite prin ordin comun al ministrului sănătății și al ministrului afacerilor interne. Masca este obligatorie și pe o rază de 50 m în jurul unităților de învățământ, pentru persoanele care staționează în acest perimetru, începând cu data de 13septembrie 2021.Competiţiile sportive se pot desfăşura pe teritoriul localităților Snagov și Ciorogârla cu participarea spectatorilor până la 50% din capacitatea maximă a spaţiului, cu asigurarea unei distanțe de minimun 1 metru între persoane. Participarea este permisă doar pentru persoanele care sunt vaccinate împotriva virusului SARS-CoV-2 pentru care au trecut 10 zile de la finalizarea schemei complete de vaccinare, persoanele care prezintă rezultatul negativ al unui test RT-PCR pentru infecția cu virusul SARS-CoV-2 nu mai vechi de 72 de ore sau rezultatul negativ certificat al unui test antigen rapid pentru infecția cu virusul SARS-CoV-2 nu mai vechi de 24 de ore, respectiv persoanele care se află în perioada cuprinsă între a 15-a zi şi a 180-a zi ulterioară confirmării infectării cu virusul SARS-CoV-2,Organizarea și desfășurarea în aer liber a spectacolelor, concertelor, festivalurilor publice și private sau a altor evenimente culturale sunt permise cu participarea a cel mult 2.500 de spectatori și cu purtarea măștii de protecție. Participarea este permisă doar pentru persoanele care sunt vaccinate, care prezintă rezultatul negativ al unui test sau care se află în perioada cuprinsă între a 15-a zi şi a 180-a zi ulterioară confirmării infectării cu virusul SARS-CoV-2.Se permite organizarea de evenimente private (nunți, botezuri, mese festive etc.) cu un număr de participanți de maximum 150 de persoane în exterior sau maximum 100 de persoane în interior, cu respectarea normelor de protecție sanitară. Se permite organizarea de evenimente private (nunți, botezuri) cu un număr de participanți de maximum 300 de persoane în interior și cu asigurarea unei suprafețe de minimum 2 mp pentru fiecare. Participarea este permisă doar pentru persoanele care sunt vaccinate, cu test negativ sau care au fost bolnave.Activitatea restaurantelor și cafenelelor din interiorul hotelurilor, pensiunilor sau altor unități de cazare, precum și la terasele acestora este permisă până la capacitatea maximă a spațiului în intervalul orar 05:00-02:00. Activitatea în baruri, cluburi şi discoteci este permisă fără a depăși 70% din capacitatea spaţiului şi în intervalul orar 5,00-2,00, dacă toate persoanele sunt vaccinate împotriva virusului SARS-CoV-2 şi pentru care au trecut 10 zile de la finalizarea schemei complete de vaccinare.